วันพฤหัสที่ 25 ไปกินสุกี้ตี๋น้อยมาแล้วกลับมาบ้านไม่ได้แปรงฟันตอนกลางคืน แล้วช่องปากเรามีฟันคุดที่โผล่มาด้วยซึ่งยังไม่ได้ถอน พอวันศุกร์ที่ 26 มีอาการเจ็บคอ พอมาวันเสาร์ที่ 27 มีอาการเจ็บคอ+กับมีก้อนที่คอ พอวันอาทิตย์ที่27 ไปหา บอกว่าเป็นต่อมน้ำเหลืองอักเสบให้ยามากิน 3วัน กินมาได้ 2วันแล้วค่ะแต่ก้อนยังไม่ยุบเลย ไม่มีอาการเจ็บใดๆ มีแต่ปวดเมื่อยเล็กน้อยตรงที่มีก้อน อยากทราบว่า ถ้ากินยาครบ3 วันแล้วต่อมน้ำเหลืองมันจะหายไหมคะ หรือต้องใช้เวลาถึงจะหาย
สวัสดีค่ะ อาการเจ็บคอ คลำก้อนได้ที่คอนั้น อาจจะเกิดจาก ต่อมน้ำเหลืองที่โตตามหลังการอักเสบหรือติดเชื้อบริเวณหู คอ จมูก ก้อนจากต่อมไทรอยด์ ซึ่งบริเวณต่อมไทรอยด์ คือตรงคอด้านหน้ามีความผิดปกติ อาจทำให้มีอาการของการทำงานไทรอยด์ผิดปกติ เช่นกินมาก น้ำหนักลด ตาโปนด้วยได้ หรือเป็นก้อนจากชั้นไขมันใต้ผิวหนัง เป็นก้อนกลมขอบชัด กลิ้งไปมาได้บริเวณชั้นใต้ผิวหนัง มักไม่เจ็บสาเหตุอันตรายอื่นๆเช่นมะเร็งต่อมน้ำเหลือง มะเร็งไทรอยด์ซึ่งถ้าเป็นต่อมน้ำเหลืองอักเสบ หรือเกิดตามหลังการอักเสบในช่องปากและคอนั้น ควรจะค่อยๆดีขึ้นได้เอง ยิ่งเมื่อการอักเสบที่เป็นต้นกำเนิดเช่นในช่องปากได้รับการรักษาแล้ว ต่อมน้ำเหลืองที่โตหรืออักเสบขึ้นมาก็ควรจะยุบลงไปได้ภายในประมาณ 1-2 สัปดาห์ถ้ากินยาตามแพทย์สั่งจนครบ ก้อนยังไม่ยุบ แนวโน้มโตขึ้น ขยายขนาด ลุกลาม กดเจ็บ ควรกลับไปพบแพทย์เพื่อตรวจซ้ำ ในเบื้องต้นให้กินยาต่อเนื่องจนหมด (กรณีเป็นยาฆ่าเชื้อ) ไม่ไปบีบหรือคลำก้อนดังกล่าวบ่อยๆ